SA man kan doodstraf opgelê wordFoto: SAPD/Facebook Die 32-jarige man is Sondag by die Ho Chi Minh City-lughawe in hegtenis geneem nadat daar glo 1,7 kg se kokaïen in sy besit gevind is. Die man het op ŉ vlug van Doha, Katar, in die land aangekom. “Dit was nie ŉ lukrake inhegtenisname nie, ons het hom geteiken,” het ŉ doeanebeampte gesê. Die dwelms is glo tussen kos en ander persoonlike besittings gevind. Die man het glo aan doeanebeamptes gesê hy is sowat R53 000 betaal om die dwelms na Viëtnam en die VSA te vervoer. Die dwelms sou ŉ straatwaarde van nagenoeg R4,5 miljoen in die VSA hê. Die man kan volgens Viëtnamese wetgewing tot lewenslange tronkstraf gevonnis word of selfs die doodstraf opgelê word vir die handel, vervoer of berging van meer as 100 g heroïen of kokaïen.